02012O0013 — SK — 29.07.2017 — 001.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenené a doplnené:

▼B

USMERNENIE EURÓPSKEJ CENTRÁLNEJ BANKY

z 18. júla 2012

o TARGET2-Securities

(prepracované znenie)

(ECB/2012/13)

(2012/473/EÚ)

ODDIEL I

VŠEOBECNÉ USTANOVENIA

Článok 1

Predmet a rozsah

1. T2S sa zakladá na jednotnej technickej platforme integrovanej v systémoch centrálnych bánk pre hrubé vyrovnanie platieb v reálnom čase. Ide o službu, ktorú Eurosystém poskytuje CDCP, a ktorá umožňuje základné a nestranné vyrovnanie obchodov s cennými papiermi v peniazoch centrálnej banky formou dodania oproti platbe bez ohľadu na hranice.

2. Toto usmernenie upravuje pravidlá vnútorného riadenia T2S. Upravuje aj základné znaky T2S, vymedzuje príslušné úlohy a zodpovednosť Rady T2S a 4CB a vzťahy medzi nimi vo fázach špecifikácie, vývoja a prevádzky. Vymedzuje aj hlavné rozhodnutia, ktoré má Rada guvernérov prijať v súvislosti s T2S. Toto usmernenie navyše v súvislosti s T2S ustanovuje základné zásady týkajúce sa: a) finančného režimu, práv a záruk; b) spôsobu vymedzenia prístupu CDCP k T2S a zmluvných vzťahov s týmito CDCP; c) podmienok, za akých bude možné v T2S používať iné meny ako euro; d) vývoja T2S.

Článok 2

Vymedzenie pojmov

Na účely tohto usmernenia:

▼M1

▼B

▼M1

▼B

ODDIEL II

RIADENIE T2S

Článok 3

Úrovne vnútorného riadenia

Vnútorné riadenie T2S má tri úrovne. Úroveň 1 predstavuje Rada guvernérov, úroveň 2 Rada T2S a úroveň 3 predstavujú 4CB.

Článok 4

Rada guvernérov

1. Rada guvernérov je zodpovedná za riadenie, celkovú správu a kontrolu T2S. Zodpovedá aj za konečné rozhodovanie v súvislosti s T2S a rozhoduje o pridelení úloh, ktoré nie sú priamo zverené druhej alebo tretej úrovni riadenia.

2. Do pôsobnosti Rady guvernérov patrí najmä:

Článok 5

Rada T2S

Zloženie a mandát Rady T2S sú upravené v rozhodnutí ECB/2012/6. Rada T2S vykonáva úlohy zverené druhej úrovni riadenia v rámci všeobecného rámca vymedzeného Radou guvernérov.

Článok 6

4CB

1. 4CB vyvíjajú a prevádzkujú T2S a poskytujú Rade T2S informácie o ich vnútornej organizácii a rozdelení práce.

4CB plnia najmä tieto úlohy:

c) sprístupňujú T2S Rade T2S v súlade so schváleným časovým harmonogramom, špecifikáciami a úrovňami služieb;

2. 4CB spoločne a nerozdielne zodpovedajú Eurosystému za plnenie svojich úloh. Ich zodpovednosť zahŕňa podvod, úmyselné protiprávne konanie a hrubú nedbanlivosť. Režim zodpovednosti sa podrobnejšie upraví v dohode medzi druhou a treťou úrovňou riadenia.

3. Externé zadávanie uvedených úloh alebo ich zadávanie externým dodávateľom formou subdodávateľskej zmluvy zo strany 4CB nemá vplyv na zodpovednosť 4CB voči Eurosystému a ďalším zúčastneným osobám a musí byť prehľadné pre Programovú radu T2S.

Článok 7

Vzťahy k externým zúčastneným osobám

1. ►M1 Poradná skupinu AMI SeCo ◄ predstavuje fórum pre komunikáciu a súčinnosť medzi Eurosystémom a externými osobami zúčastnenými na T2S. ►M1 Poradná skupinu AMI SeCo ◄ poskytuje poradenstvo Rade T2S a vo výnimočných prípadoch môže oboznámiť s určitými záležitosťami Radu guvernérov.

2. ►M1 Poradná skupinu AMI SeCo ◄ predsedá predseda Rady T2S. Zloženie a mandát ►M1 Poradná skupinu AMI SeCo ◄ sa vymedzuje v prílohe.

3. ►M1 Poradná skupinu AMI SeCo ◄ vykonáva svoju funkciu v súlade s rokovacím poriadkom, ktorý pripravuje ►M1 Poradná skupinu AMI SeCo ◄ a schvaľuje Rada T2S.

4. RSC je orgánom riadenia T2S, ktorý vydáva uznesenia a stanoviská k súboru otázok uvedených v rámcovej dohode v mene CDCP, ktorí podpísali rámcovú dohodu. Mandát RSC je prílohou rámcovej dohody.

5. RSMIE je orgánom riadenia T2S, ktorý vydáva uznesenia a stanoviská k súboru otázok uvedených v dohode o účasti meny v mene NCB mimo eurozóny a iných centrálnych bánk, ktoré podpísali dohodu o účasti meny. Mandát RSMIE je prílohou dohody o účasti meny.

6. Národné skupiny užívateľov predstavujú fórum pre komunikáciu a súčinnosť medzi poskytovateľmi a užívateľmi služieb vyrovnania obchodov s cennými papiermi na národných trhoch na podporu vývoja a implementácie T2S a za účelom posúdenia dosahu T2S na národné trhy. Národným skupinám užívateľov spravidla predsedajú príslušné národné centrálne banky. Zloženie a mandát národných skupín užívateľov vymedzuje príloha.

Článok 8

Správne riadenie

▼M1

1. V záujme zabránenia konfliktu záujmov medzi poskytovaním služieb T2S Eurosystémom a jeho funkciami dohľadu, centrálne banky Eurosystému zabezpečia, aby:

a) sa členovia Rady T2S priamo nepodieľali na dohľade nad T2S alebo CDCP, za ktorých uskutočňuje operácie vyrovnania T2S, ak by to mohlo viesť k skutočnému alebo potenciálnemu konfliktu s ich funkciami členov Rady T2S. Zavedú sa vhodné opatrenia, ktorých cieľom je identifikovať takéto konflikty a predchádzať im;

▼B

2. Na Radu T2S sa vzťahujú spravodajské povinnosti, kontrola a audit, ako sú vymedzené v tomto usmernení. Audity týkajúce sa vývoja, prevádzky a nákladov T2S sa musia začať a vykonávať na základe zásad a dojednaní upravených v pravidlách ESCB pre vykonávanie auditu, ktoré prijala Rada guvernérov a ktoré sú platné v čase konania príslušného auditu.

Článok 9

Spolupráca a výmena informácií

1. 4CB a Rada T2S počas vývoja a prevádzky T2S vzájomne spolupracujú, vymieňajú si informácie a poskytujú si navzájom technickú a inú podporu.

2. 4CB, ostatné centrálne banky Eurosystému a Rada T2S sa navzájom ihneď informujú o všetkých záležitostiach, ktoré by mohli podstatne ovplyvniť vývoj alebo budovanie a prevádzku T2S, a usilujú sa znížiť akékoľvek súvisiace riziko.

3. Rada T2S podáva Rade guvernérov pravidelné správy o vývoji programu T2S a prevádzke T2S. Tieto správy sa zasielajú EISC, ktorý môže poskytovať poradenstvo orgánom ECB s rozhodovacou právomocou. Správy sa prekladajú na informáciu ►M1 výboru pre trhovú infraštruktúru a platobný styk ◄ .

4. Rada T2S poskytuje členom ►M1 výboru pre trhovú infraštruktúru a platobný styk ◄ program zápisnicu a príslušnú dokumentáciu z každého zasadnutia, aby k nim v prípade potreby mohli vyjadriť svoje pripomienky.

5. Rada T2S môže v prípade potreby uskutočňovať konzultácie s ktorýmkoľvek príslušným výborom ESCB tak na vlastný podnet, ako aj na podnet príslušného výboru.

6. 4CB podávajú Rade T2S pravidelné správy o programe T2S a o prevádzke T2S.

7. Obsah a podrobný postup týkajúci sa spravodajských povinností Rady T2S a 4CB sú podrobne upravené v dohode medzi druhou a treťou úrovňou riadenia.

ODDIEL III

FINANČNÝ REŽIM

Článok 10

Cenová politika

Cenová politika T2S sa riadi základnými zásadami neziskovosti, plnej návratnosti nákladov a rovnakého zaobchádzania s CDCP.

Článok 11

Metodika nákladov a účtovníctva

1. Na T2S sa uplatňuje spoločná metodika nákladov Eurosystému a usmernenie ECB/2010/20 z 11. novembra 2010 o právnom rámci pre účtovníctvo a finančné výkazníctvo v Európskom systéme centrálnych bánk ( 2 ), pokiaľ Rada guvernérov nerozhodne inak.

2. Rada T2S v úvodnej fáze zapojí príslušné výbory ESCB/Eurosystému do hodnotenia správnosti implementácie:

Článok 12

Finančné dojednania

1. Rada T2S predkladá Rade guvernérov návrhy na úpravu finančného režimu T2S, ktorý obsahuje náklady T2S, t. j. náklady 4CB a ECB na vývoj, údržbu a prevádzku T2S.

2. Návrh zahŕňa aj:

3. O finančnom režime T2S rozhoduje Rada guvernérov.

Článok 13

Platby

1. Účet projektu T2S vedie ECB v mene Eurosystému. Účet projektu T2S nemá rozpočtový charakter, ale využíva sa na prijímanie a rozdeľovanie všetkých zálohových platieb, splátok a náhrad súvisiacich s nákladmi T2S, ako aj poplatkov za používanie T2S.

2. Rada T2S spravuje účet projektu T2S v mene Eurosystému. Ak sa dodávky 4CB overia a príjmu, Rada T2S schváli platbu splátok v prospech 4CB v súlade s dohodnutým platobným kalendárom, ktorý schválila Rada guvernérov a ktorý je vymedzený v dohode medzi druhou a treťou úrovňou riadenia.

Článok 14

Práva Eurosystému k T2S

1. Výlučným vlastníkom obchodnej aplikácie T2S je Eurosystém.

2. 4CB na tento účel udelia Eurosystému povolenia týkajúce sa práv duševného vlastníctva, ktoré sú potrebné na to, aby Eurosystém mohol CDCP v plnom rozsahu poskytovať služby T2S podľa platných pravidiel, na rovnakých úrovniach služieb a na základe rovnosti. 4CB odškodnia Eurosystém v prípade, ak tretie osoby uplatnia nároky za porušenie práv v súvislosti s týmito právami duševného vlastníctva.

3. Podrobnosti týkajúce sa práv Eurosystému k T2S sa dohodnú medzi 4CB a Radou T2S v dohode medzi druhou a treťou úrovňou riadenia. Práva orgánov, ktoré podpísali dohody o účasti ich mien, ako je to vymedzené v článku 18, sa upravia v takejto dohode.

ODDIEL IV

CENTRÁLNI DEPOZITÁRI CENNÝCH PAPIEROV

Článok 15

Kritériá pre prístup CDCP

1. CDCP majú prístup k službám T2S, ak:

2. Pravidlá vzťahujúce sa na kritériá pre prístup CDCP sú ustanovené v rozhodnutí ECB/2011/20 zo 16. novembra 2011, ktorým sa ustanovujú podrobné pravidlá a postupy na implementáciu kritérií pre prístup centrálnych depozitárov cenných papierov k službám TARGET2-Securities ( 3 ) a implementujú sa prostredníctvom zmluvných dojednaní medzi centrálnymi bankami Eurosystému a CDCP.

3. ECB vedie na svojej internetovej stránke zoznam CDCP, ktorí môžu uskutočňovať vyrovnanie v T2S.

Článok 16

Zmluvné vzťahy s CDCP

1. Zmluvy medzi centrálnymi bankami Eurosystému a CDCP, vrátane dohôd o úrovniach služieb, sú plne harmonizované.

2. Rada T2S spolu s centrálnymi bankami Eurosystému vyjednáva zmeny a doplnenia zmlúv s CDCP.

3. Zmluvy s CDCP a ich zmeny a doplnenia schvaľuje Rada guvernérov a následne ich podpisuje centrálna banka Eurosystému z krajiny, v ktorej má CDCP svoje sídlo, alebo ECB, ak ide o CDCP nachádzajúcich sa mimo eurozóny, pričom v obidvoch prípadoch konajú v mene všetkých centrálnych bánk Eurosystému. Pokiaľ ide o Írsko, zmluvu podpisuje centrálna banka Eurosystému toho členského štátu, ktorý oznámil systém vyrovnania obchodov s cennými papiermi v súlade s článkom 10 smernice 98/26/ES.

Article 17

Dodržiavanie regulačných požiadaviek

1. Cieľom Rady T2S je podporovať trvalé dodržiavanie príslušných právnych a regulačných požiadaviek a požiadaviek v oblasti dohľadu zo strany CDCP.

2. Rada T2S posúdi, či by ECB mala vydať odporúčania na podporu legislatívnych úprav na zabezpečenie rovnakých prístupových práv CDCP k službám T2S, a v tejto súvislosti predloží príslušné návrhy Rade guvernérov.

ODDIEL V

MENY INÉ AKO EURO

Článok 18

Podmienky spôsobilosti na zahrnutie do T2S

1. Mena krajiny EHP iná ako euro je spôsobilá na použitie v T2S, ak NCB mimo eurozóny, iná centrálna banka alebo iný orgán zodpovedný za túto menu uzavrie s Eurosystémom dohodu o účasti meny a ak Rada guvernérov schváli spôsobilosť tejto meny.

2. Mena iná ako mena krajiny EHP je spôsobilá na použitie v T2S, ak Rada guvernérov schváli spôsobilosť tejto meny, pokiaľ:

b) zahrnutie tejto meny do T2S by malo pozitívny vplyv na príspevok T2S k fungovaniu trhu vyrovnania obchodov s cennými papiermi v Únii;

3. V súlade s mandátom Rady T2S môžu byť NCB mimo eurozóny a iné centrálne banky zastúpené v Rade T2S.

ODDIEL VI

VÝVOJ PROGRAMU T2S

Článok 19

Súhrnný plán T2S

1. Rada guvernérov na základe návrhov predložených Radou T2S posudzuje, schvaľuje a prijíma zmeny a doplnenia súhrnného plánu T2S.

2. Rada T2S vyhotovuje na základe súhrnného plánu T2S prevádzkový plán. Prevádzkový plán a jeho aktualizácie sa zverejňujú a oznamujú dotknutým osobám zúčastneným na T2S.

3. V prípade vážneho rizika, že niektorý medzník súhrnného plánu T2S nebude dosiahnutý, Rada T2S to bez meškania oznámi Rade guvernérov a navrhne opatrenia na skrátenie prípadného meškania pri implementácii T2S.

ODDIEL VII

ZÁVEREČNÉ USTANOVENIA

Článok 20

Dohoda medzi druhou a treťou úrovňou riadenia

1. V súlade s týmto usmernením dohoda medzi druhou a treťou úrovňou riadenia upravuje ďalšie podrobnosti týkajúce sa úloh a zodpovednosti 4CB, Rady T2S a centrálnych bánk Eurosystému.

2. Dohoda medzi druhou a treťou úrovňou riadenia a návrhy jej zmien a doplnení sa predkladajú na schválenie Rade guvernérov a potom ju podpisujú Eurosystém a 4CB.

Článok 21

Riešenie sporov

1. Ak spor týkajúci sa otázok upravených týmto usmernením nemožno vyriešiť dohodou dotknutých strán, ktorákoľvek z nich môže spornú záležitosť predložiť Rade guvernérov na rozhodnutie.

2. Dohoda medzi druhou a treťou úrovňou riadenia ustanoví, že Rada T2S alebo 4CB môžu predložiť Rade guvernérov každý spor, ktorý z tejto dohody vznikne.

Článok 22

Zrušovacie ustanovenie

1. Usmernenie ECB/2010/2 sa zrušuje.

2. Odkazmi na zrušené usmernenie sa rozumejú odkazy na toto usmernenie.

Článok 23

Nadobudnutie účinnosti

Toto usmernenie nadobúda účinnosť dva dni po jeho prijatí.

Článok 24

Adresáti a vykonávacie opatrenia

Toto usmernenie je adresované všetkým centrálnym bankám Eurosystému.

▼M1

PRÍLOHA

NÁRODNÉ SKUPINY UŽÍVATEĽOV

MANDÁT

1. Ciele

1.1. Národné skupiny užívateľov (NSU) spájajú poskytovateľov a užívateľov služieb vyrovnania obchodov s cennými papiermi v rámci ich národných trhov na účely podpory vývoja, implementácie a prevádzky TARGET2-Securities (T2S). Vytvárajú priestor pre zapojenie účastníkov národných trhov do činnosti Poradnej skupiny v oblasti trhových infraštruktúr pre cenné papiere a zábezpeku (ďalej len „poradná skupina AMI SeCo“), a vytvárajú formálne prepojenie medzi poradnou skupinou AMI SeCo a národnými trhmi. Poskytujú spätnú väzbu kancelárii programu T2S a podnety pre poradnú skupinu AMI SeCo vo všetkých záležitostiach, ktorými sa poradná skupina AMI SeCo zaoberá. Ako také môžu tiež navrhovať otázky, ktorými by sa mala poradná skupina AMI SeCo zaoberať.

1.2. NSU sa môžu zúčastňovať na postupe riadenia zmien a ich zverejňovania a môžu hrať dôležitú úlohu pri hodnotení takýchto požiadaviek v kontexte fungovania národných trhov. NSU by si mali osvojiť zásadu T2S spočívajúcu v snahe vyhnúť sa zohľadňovaniu národných špecifík v T2S a mali by aktívne presadzovať harmonizáciu.

2. Povinnosti a úlohy

3. Zloženie a funkčné obdobie

3.2. Predsedom NSU by mať byť prednostne riadny člen alebo pozorovateľ poradnej skupiny AMI SeCo. Túto úlohu bude zväčša zastávať riadiaci pracovník príslušnej národnej centrálnej banky (NCB). Ak príslušná NCB neposkytne alebo neustanoví predsedu NSU, predsedu vymenuje predseda poradnej skupiny AMI SeCo, ktorý sa bude snažiť o dosiahnutie konsenzu medzi hlavnými účastníkmi príslušného trhu. Ak predseda NSU nie je členom poradnej skupiny AMI SeCo, na účely úzkeho prepojenia medzi poradnou skupinou AMI SeCo a NSU by mal člen poradnej skupiny AMI SeCo zabezpečiť koordináciu medzi poradnou skupinou AMI SeCo a predsedom NSU. Ak nemá NSU v poradnej skupine AMI SeCo žiadneho zástupcu, NSU sa usiluje o úzku spoluprácu s tajomníkom poradnej skupiny AMI SeCo, aby bola informovaná o vývoji T2S.

3.3. Tajomník NSU je v krajinách eurozóny vyslaný príslušnou NCB, v ostatných krajinách je tajomník NSU vymenovaný predsedom NSU a pokiaľ je to možné, mal by byť vyslaný príslušnou NCB. Očakáva sa, že sa tajomník bude zúčastňovať na pravidelných informačných stretnutiach organizovaných pre tajomníkov NSU kanceláriou programu T2S prostredníctvom siete odborníkov NSU. Tajomníci NSU z trhov, ktoré sa nezúčastňujú na T2S, sa môžu zúčastňovať v sieti odborníkov NSU ako hostia.

4. Pracovné postupy

4.3. Tajomník NSU sa usiluje o to, aby sa program a príslušné dokumenty, ktoré sa majú na zasadnutiach NSU prerokovať, doručili najneskôr päť pracovných dní pred zasadnutím. Zápisnice zo zasadnutí NSU sa uverejnia na internetovej stránke T2S a prípadne na internetovej stránke príslušnej NCB. Pokiaľ je to možné, uverejnia sa v angličtine a ak sa to vyžaduje, aj v príslušnom národnom jazyku do 3 týždňov po každom zasadnutí NSU.